CELEX: 62020CN0483
Language: bg
Date: 2020-09-29 00:00:00
Title: Дело C-483/20: Преюдициално запитване от Conseil d’État (Белгия), постъпило на 29 септември 2020 г. — XXXX/Commissaire général aux réfugiés et aux apatrides

11.1.2021   
            
            
               BG
            
            
               Официален вестник на Европейския съюз
            
            
               C 9/8
            
         
      Преюдициално запитване от Conseil d’État (Белгия), постъпило на 29 септември 2020 г. — XXXX/Commissaire général aux réfugiés et aux apatrides
      (Дело C-483/20)
      (2021/C 9/13)
      Език на производството: френски
      
         Запитваща юрисдикция
      
      Conseil d’État
      
         Страни в главното производство
      
      
         Жалбоподател: XXXX
      
         Ответник: Commissaire général aux réfugiés et aux apatrides
      
         Преюдициален въпрос
      
      Допуска ли правото на Европейския съюз, и по-специално допускат ли членове 18 и 24 от Хартата на основните права на Европейския съюз, членове 2, 20, 23 и 31 от Директива 2011/95/ЕС на Европейския парламент и на Съвета от 13 декември 2011 година относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (1), и член 25, параграф 6 от Директива 2013/32/ЕС на Европейския парламент и на Съвета от 26 юни 2013 година относно общите процедури за предоставяне и отнемане на международна закрила (2), когато държава членка прилага възможността, предоставена от член 33, параграф 2, буква а) от Директива 2013/32/ЕС, да отхвърли молба за международна закрила като недопустима, тъй като друга държава членка вече е предоставила закрила, в случай че молителят е баща на непридружено ненавършило пълнолетие дете, получило закрила в първата държава членка, че той е единственият негов родител в семейното ядро, че живее с него и че родителските права по отношение на детето са му признати от посочената държава членка? Не се ли изисква, напротив, съгласно принципите на зачитане на целостта на семейството и на висшия интерес на детето държавата членка, в която това дете е получило закрила, да предостави закрила и на неговия родител?
      
         (1)  ОВ L 337, стр. 9.
      
         (2)  ОВ L 180, стр. 60.